[{"text_idx": "#000000", "text": "AvalehtPeauudisSander Raieste Eesti korvpalli tulevikust: head po\u0303lvkonnad on peale tulemas"}, {"text_idx": "#000001", "text": "Sander Raieste Eesti korvpalli tulevikust: head po\u0303lvkonnad on peale tulemas"}, {"text_idx": "#000002", "text": "Share this postClose sharing boxSander Raieste Eesti korvpalli tulevikust: head po\u0303lvkonnad on peale tulemasTwitterFacebookLinkedIn"}, {"text_idx": "#000004", "text": "U\u0308ks Eesti koondise tulevikuna\u0308gu on 19-aastane Sander Raieste (205 cm) ning seda to\u0303estas noormees va\u0308gevas vo\u0303iduma\u0308ngus Serbia u\u0308le, kus tema peamiseks u\u0308lesandeks oli vastaste staari Milos\u030c Teodosicit segada nii palju kui vo\u0303imalik."}, {"text_idx": "#000005", "text": "Raieste plussideks pole niivo\u0303rd hiilgavad etteasted skoorimises, kuid just kaitses rabamine ning isukus ja vo\u0303ime olla igal rindel hea. Na\u0308iteks ma\u0308ngus Serbia vastu viskas noormees vaid 3 punkti, aga vo\u0303ttis 5 lauapalli, andis 5 so\u0308o\u0308tu, oli meeskonna parima pluss-miinus reitinguga ja sundis Teodosicit (195 cm) oma liikuvuse ning pikkusega eksima."}, {"text_idx": "#000006", "text": "Igapa\u0308evaselt Hispaania tugevuselt kolmandas liigas Baskonia duubli eest toob eestlane 28,5 minutiga 11 punkti, 4,9 lauapalli ja 2,3 so\u0308o\u0308tu (kahesed 50,7%, kolmesed 28,2%). Korvpall24.ee tegi Raiestega intervjuu Saku Suurhallis vahetult pa\u0308rast emotsionaalset vo\u0303itu Serbia u\u0308le. Va\u0308geva ma\u0308ngu ko\u0303rval puudutasime koondise edasist ka\u0308eka\u0308iku nooremate meeste taktikepi all, praegust hooaega Hispaanias ja mehe tulevikuva\u0308ljavaateid ko\u0303rgemal tasemel."}, {"text_idx": "#000008", "text": "Muidugi, rasketel hetkedel oli hea nende poole vaadata. Need mehed on ikkagi ko\u0303ik juba la\u0308bi teinud ja kogenud. Kui endal midagi valesti la\u0308ks, siis nad julgustasid. Eks kindlasti me ko\u0303ik teadsime, et millalgi tuleb see hetk, kus enam nende poole ei saa vaadata ja tuleb ise neid raskeid otsuseid vastu vo\u0303tma hakata ning rasketest olukordadest u\u0308le saada. Kerge ei ole ilma nendeta, aga korvpall on ikka korvpall ja saame hakkama."}, {"text_idx": "#000009", "text": "Sul on nende raskete hetkede jaoks na\u0308rvi piisavalt, nagu otsustav vise Serbia vastu na\u0308itas."}, {"text_idx": "#000010", "text": "Jah, noh ega ma ma\u0308ngus sees olles seda skoori nii palju ei vaadanud. Kangur vedas kaitse laiali, olin vaba ja vo\u0303tsin viske. Ma vo\u0303taksin selle sama viske nii esimesel minutil kui ka viimasel. See oli ikkagi treenitud vise jalad maas ning ole ise mees ja viska sisse."}, {"text_idx": "#000012", "text": "NBA-s ma\u0308ngiva Rodions Kurucsi noorema vennaga ma\u0308ngin koos (Arturs Kurucs \u2013 toim.). Arvan, et muidugi hakkame la\u0308hemale jo\u0303udma. Ega kui teised kaks Balti riiki on juba nii palju samme edasi teinud ja meie oleme maha ja\u0308a\u0308nud, siis tuleb ka ise midagi teismoodi teha. Meil ongi praegu palju noori peale tulemas ja ha\u0308sti palju on mindud va\u0308lismaale, eriti Euroopasse ning ma arvan, et head po\u0303lvkonnad on peale tulemas."}, {"text_idx": "#000013", "text": "Ra\u0308a\u0308gime ka klubikorvpallist. Mille taha see ja\u0308a\u0308da vo\u0303ib, et Baskonia eest pole veel ma\u0308nguminuteid tulnud?"}, {"text_idx": "#000014", "text": "Ei oskagi seda o\u0308elda, sest see pole ikkagi minu otsustada. Ma\u0308ngijad valib igaks ma\u0308nguks ikkagi peatreener Velimir Perasovic. Ainuke, mida mina teha saan, on oma ma\u0308ng vo\u0303imete piirini lu\u0308kata ja ko\u0303vasti trenni teha ning koosseisu otsustab treener."}, {"text_idx": "#000015", "text": "Kui Sa trennis kedagi rotatsioonimeestest u\u0308le ma\u0308ngid, siis vo\u0303ib tulla vo\u0303imalus?"}, {"text_idx": "#000016", "text": "Eks ma arvan, et teoorias muidugi vo\u0303imalik... treeneri silmis peaksin seda siis stabiilselt iga trenn tegema, sest ega u\u0308he-kahe trenni pealt selliseid otsuseid ei tee meeste va\u0308ljavahetamiseks. Aga kindlasti oleks see suur pluss, kui trennis stabiilselt kedagi u\u0308le ma\u0308ngiksin."}, {"text_idx": "#000017", "text": "Sa oled va\u0308ga mitmeku\u0308lgne ma\u0308ngija, aga kui palju vaadatakse seda ko\u0303ike muud peale skoorimise?"}, {"text_idx": "#000018", "text": "Ma loodan, et vaadatakse, sest ma u\u0308ritan ikkagi ma\u0308ngus ko\u0303ike teha, sest ega noh Serbia vastu polnud ru\u0308nnakul minu pa\u0308ev, ei loonud nii palju teravust, kui oleksin tahtnud. Korvpall ongi meeskonnama\u0308ng, sest minu asi oli ikkagi kaitses Teodosicit survestada. Keegi peab seda ko\u0303ike muud ka tegema, lauas olema, so\u0308o\u0308tma, kaitses ma\u0308ngima... see on tiimi va\u0308rk ja loodan, et asjatundjatele ja\u0308a\u0308vad peale skoorimise ka teised nu\u0308ansid silma."}, {"text_idx": "#000019", "text": "Kas Hispaania oli o\u0303ige otsus vo\u0303i oleks pidanud mujale minema? Teeb agent head to\u0308o\u0308d?"}, {"text_idx": "#000021", "text": "Ja\u0308lgid sa NBA-s ma\u0308ngitavat lahtist kolmestele orienteeritud korvpalli?"}, {"text_idx": "#000022", "text": "Eks see ma\u0308ng on natukene erinev, kui siin. Seal on plats laiem, kolmesejoon on kaugemal, mis avardab ma\u0308ngu nii palju, et saab vabamalt visata. Seal on seda abikaitset ka va\u0308hem ja kui keegi oma mehest mo\u0308o\u0308da saab, siis on va\u0308heto\u0303ena\u0308oline, et keegi sealt veel appi jo\u0303uabki abikaitset tegema. Luka Doncic u\u0308tles sama, et on lihtsam skoorida."}, {"text_idx": "#000023", "text": "Oled sa NBA draftis silmapiiril?"}, {"text_idx": "#000024", "text": "Ei oska o\u0308elda, sest ei loe nii palju neid uudiseid \u2013 see vo\u0303ib hakata ma\u0308ngupilti mo\u0303jutama, kui panen iseendale pinged peale. U\u0308ritan ikkagi endast parima anda ja eks siis vaatame mis saab. Nii kaua mul mingit kahetsust pole, kui teen endast nii palju, kui suudan ja lu\u0308kkan ennast sinna vo\u0303imete piirile."}, {"text_idx": "#000028", "text": "Eesti korvpallurid va\u0308lismaal \u2013 u\u0308levaade meie meeste ma\u0308ngupaikadest hooajal 2023/24"}, {"text_idx": "#000031", "text": "Baskonia spordidirektor u\u0308tles va\u0308lja Maik-Kalev Kotsari ja\u0308rgmise hooaja ma\u0308ngupaiga ning palju muud huvitavat"}]